102. ΠΡΑΞΙΣ ΜΟΝΟΘΕΤ. ΠΕΡΙΕΧΟΜΕΝΟΥ της 27/30 Δεκ. 1980 (ΦΕΚ Α΄ 300) Περί παρατάσεως μέχρι τέλους Δεκεμβρίου 1981 της ισχύος των διατάξεων περί επιβολής αγορανομικού ελέγχου επί των μισθωμάτων. Έχοντες υπ’ όψει:  1.Τας διατάξεις του άρθρ. 44 παρ. 1 του Συντάγματος. 2.Την έκτακτον, εξαιρετικώς επείγουσαν και απροβλέπτως ανακύψασαν ανάγκην συνεχίσεως του αγορανομικού ελέγχου των ως κατοικιών χρησιμοποιουμένων αστικών ακινήτων, υπό τους μέχρι τούδε ισχύοντας όρους. 3.Το ότι η Βουλή τελεί εν διακοπαίς, προτάσει του Υπουργικού Συμβουλίου αποφασίζομεν: Άρθρον μόνον.-1.Η ισχύς της από 9 Αυγ. 1978 Πράξεως Νομοθετ. Περιεχομένου «περί επιβολής αγορανομικού ελέγχου επί των μισθωμάτων των κατοικιών» (ΦΕΚ 123Α΄/9.8.78) ως αύτη τροποποιηθείσα εκυρώθη δια του υπ’ αριθ. 833/78 Νόμου (ΦΕΚ 215Α΄/8.12.78) και παρετάθη δια του Νόμ. 1059/1980 (ΦΕΚ 152Α΄/30.6.80) μέχρι 31.12.80, παρατείνεται και αύθις μέχρι 31 Δεκ. 1981. 2.Επί μισθώσεων, αίτινες υπάγονται εις τας διατάξεις του άρθρ. 1 και παρ. 1 και 2 του άρθρ. 2, της περί ης η προηγουμένη παράγραφος Πράξεως Νοοθετ. Περιεχομένου, καταβάλλεται από 1ης Ιαν. 1981 μέχρι 31 Δεκ. 1981 το ισχύον κατά την 31ην Δεκ. 1980 «θεμιτόν» μίσθωμα, ηυξημένον κατά 15%. 3.Η ισχύς της παρούσης άρχεται από της 1ης Ιαν. 1981, υποβληθήσεται δε εις την Βουλήν προς κύρωσιν. 7.Ζ.α.101-102 Ενοικιοστάσιο 